e84117c8f4a11b2c519722228da5218c

 Hej! Jeg er en dreng på 14 år. Jeg var forleden dag ude og cykle en aftentur og kørte forbi en del hestemarker hvor der stod heste, da begyndte jeg at kunne mærke en seksuel tiltrækning (det skal lige siges at jeg ikke har været tiltrukket af dyr før). Efter det har jeg kigget lidt på nettet og har set at det hedder "Zoofili" når man tænder på dyr og i nogle tilfælde har sex med dem, så nu går jeg rundt og tænker på om jeg har "Zoofili" eller om det bare er min fantasi. Eller om det er en del af min udvikling i puberteten. Jeg tænker næsten ikke på andet end om jeg har "Zoofili". Det har påvirket mig i dagligdagen og nogen gange smågræder jeg indvendig da jeg blot vil have et normalt liv og bare være heteroseksuel som alle andre.   

  

Håber i kan hjælpe.  

  

Hilsen mig. 
Jeg er bekymret, har jeg zoofili?
=================================


ungzone.dk
2019.43

 Kære "mig",   
Jeg tror bestemt ikke at du har Zoofili, især når du siger at du tit tænker på om du har Zoofili og ikke siger at du tænker på dyr og at have sex med dyr hele tiden. Det er meget naturligt at når man går igennem puberteten, så får man mange forskellige fantasier og man begynder på en måde at udfordre sin seksualitet, fordi at man ligesom skal finde ud af, 'hvem er jeg'.   
Det er ganske naturligt at tænke på nogle ting som måske er lidt 'forbudte' og derfor er de lidt mere interessante og jeg tror bestemt ikke du er alene om disse tanker, men det er bare ikke noget folk de taler om, i frygt for at andre skulle tro at der var noget galt med dem.   
Jeg tror det bedste du kan gøre er at acceptere at du har forskellige fantasier og tanker og at det er helt okay. Det er netop kun fantasier og jeg er sikker på at hvis du ligesom acceptere at du har dem og at det er okay, at de så forsvinder igen efter en periode, der er ikke noget galt med dig:) bare rolig, du er helt normal:)  
Mvh. Charlotte Amalie 